open-index/open-wikipedia-markdown huggingface dataset:
Накие Бајрам

**Накие Бајрам** (1889 – 1962) — македонска учителка од турска националност, социјалистка и борка за женски права.

## Животопис

Накие Бајрам, според исказите на нејзиниот внук, професорот и академик Газанфер Бајрам, потекнува од образовано семејство каде што женската страна се истакнува со решителност и храброст.

Според кажувањата на Роса Плавева, а забележани од Ружа Бак во 1959 година, во периодот меѓу 1907-1908 година е основано „Здружение на Турчинки“ во која зеле учество околу 50 жени сопруги на офицери од турската војска. Под влијание на Младотурската револуција од 1908, Здружението одржува седница во куќата на Роса Плавева каде се подготвува за јавно одбулување на муслиманските жени со паролата „Доста веќе црнила на очите, треба да живееме како и сите други жени на светот“. На собирот учествува и Накие Бајрам. Собирот е откриен и брутално прекинат од страна на власта и офицерите, а Роса Плавева е уапсена и јавно омаловажена. Интересен е податокот дека обидите на здружување и организирање на жените во Македонија коинцидира со одржувањето на Првата меѓународна конференција на социјалистките во 1907 година во Штутгарт, Германија.

На 1 мај 1909 година, во Скопје е формирана нова Социјалдемократска организација чии основачи се Роса Плавева и нејзиниот сопруг, Илија Плавев, која ја користи Ерфуртската програма од 1891 година на германските социјалдемократи како своја платформа. Нејзини членови стануваат и Накие Бајрам и нејзиниот сопруг, Ферид Бајрам.

По Втората светска војна, Накие Бајрам како учителка е посебно вклучена во одбулување и описменување на муслиманската жена во Социјалистичка Македонија во чии процеси се вклучува со голем ентузијазам. Но Законот за забрана на носење зар и фереџе донесен на 12 јануари 1951 година, кој требало да го забрза процесот на еманципација на муслиманската жена во Социјалистичка Македонија, предизвикува отпор од страна на муслиманската популација и бил сфатен како насилнички акт против семејниот и личниот интегритет на муслиманската жена.

## Наводи

Категорија:Македонски социјалисти
Категорија:Македонски Турци
Категорија:Феминистки
Калина Малеска

**Калина Малеска** — македонска писателка, преведувачка, книжевна теоретичарка и професорка.

## Животопис
Родена е во 1975 година во Скопје.

Малеска предава англиска книжевност на Филолошкиот факултет „Блаже Конески“ во Скопје, каде што има и дипломирано на Катедрата за англиски јазик и книжевност, со општа и компаративна книжевност како студии под Б, и каде што исто така ги одбранила магистерската теза што се занимава со деконструкција на книжевни дела, како и докторската теза во чиј фокус се дискурсите на моќ во книжевноста.

## Творештво
Ги има издадено збирките раскази: *Недоразбирања* (Македонска книга, 1998), *[[Именување на инсектот (раскази)|Именување на инсектот]]* (Слово, 2008) и *Мојот непријател Итар Пејо* (Или-Или, 2016), романите *Бруно и боите* (Слово, 2006) и *Призраци со срмени нишки* (Слово, 2014), како и драмата *Случка меѓу настани (за Хипатија од Александрија)* (Слово, 2010). 

Романот *Бруно и боите* влегол во најтесниот круг за наградата Роман на годината на *Утрински весник* за 2006 година. Во 2024 го објавила романот „Светот што го избрав“ во Или Или. Некои од расказите ѝ биле објавени и во неколку списанија во Македонија и во странство. Три нејзини кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022). Пишува и песни и кратки прозни текстови за детски списанија. 

Со свои трудови од областа на книжевната наука учествувала на повеќе меѓународни семинари, конференции и конгреси. Нејзини книжевни есеи биле објавени во повеќе македонски и меѓународни списанија, меѓу кои Културен живот, Репер, и други. 

Се занимавала и со преведувачка дејност.

## Награди
*Роман на годината за 2024 за „Светот што го избрав“

## Наводи

Категорија:Македонски писатели
Румена Бужаровска

**Румена Бужаровска** (1981, Скопје) — македонска писателка, книжевна преведувачка и професорка.

## Животопис
Родена е во 1981 година во Скопје. Работи како професорка по американска книжевност и преведување на англиската катедра при Филолошкиот факултет „Блаже Конески“ во Скопје. Една е од основачките на  иницијативата за раскажување женски приказни „ПичПрич“.

## Творештво
Бужаровска е авторка на четири збирки раскази: ''Чкртки'' (Или-или, 2007), ''Осмица''  (Блесок, 2010), ''Мојот маж'' (Или-или, 2014) и ''Не одам никаде'' (Или-или, 2018), како и книгичката кратки фикции ''Спиј'' (Темплум, 2017). Таа е авторка и на студијата за хуморот во книжевноста ''За смешното: теориите на хуморот низ призмата на расказот'' (Блесок, 2012). Заедно со група автори од земјите на поранешна Југославија е соавторка на делото ''Dnevnik 2020'' (Fraktura, 2021). Во 2021 година ја издава детската книга ''Што виде бубамарата?''  (Чудна шума) со илустрации на Јана Јакимовска.

Збирките раскази на Бужаровска се објавени на повеќе од 10 јазици.
*Мојот маж* е поставена и како претстава во Скопје (Драмски театар, режија Нела Витошевиќ), Љубљана (Словенско народно гледалишче, режија Ивана Ѓилас), Белград (Југословенско драмско позориште, режија Јована Томиќ) и Будимпешта (Levko Esztella и Száger Zsuzsanna).

Во 2016 година била прогласена за еден од најинтересните нови книжевни ликови во Европа од страна на Literary Europe Live. Добитничка е на регионалната награда „ЕдоБудиша“ и е стипендистка на меѓународната програма за писатели на Универзитетот во Ајова, САД.

Ги има објавено следните преводи на книжевни дела од англиски на македонски:
**Ладнокрвно убиство* – Труман Капоти;
**[[Животот и времето на Мајкл К|Животот и времињата на Мајкл К]]* и *Срамота* – Џ.М. Куци;
**Алиса во светот на огледалото* и *[[Алиса во земјата на чудата]]* – Луис Карол;
**Бојата на песот што бега* – Ричард Гвин;
**Се мислам да ставам крај* – Ијан Рид;
**Тешко ќе најдеш добар човек* – Фланери О‘Конор.

Бужаровска е и ко-преведувачка на англиски јазик (заедно со Стив Бредбери) на нејзината збирка *Не одам никаде*, на англиски јазик ''I’m Not Going Anywhere'' (Dalkey Archive Press, 2023).

Три нејзини кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022).

## Наводи

## Надворешни врски:
* Philippe Petit, "Mon cher mari", de Rumena Buzarovska: scènes de la vie conjugale en Macédoine, Marienne, 12/09/2022 
* Elke Heidenreich – der Spitzentitel der Woche, Heidenreichs Spitzentitel, Der Zorn der Frauen, Der Spiegel, 21/03/2021 
* Alexander Wells, Rumena Buzarovska: “Patriarchy has its local variants”, Exberliner, 13/09/2021 
* Daniel Petrick, ‘I’m not nice anymore’: meet the author behind North Macedonia’s #MeToo movement, The Calvert Journal, 9/12/2020 
* Rumena Bužarovska, A Doctor in Three Wars, K2.0, 15/7/2022 
* Rumena Buzarovska et Brigitte Giraud: les livres à ne pas manquer, L'Express, 29/9/2022 

Категорија:Македонски писателки
Категорија:Родени во 1981 година
Категорија:Македонски универзитетски професори
Категорија:Луѓе од Скопје
Билјана Гарванлиева

**Билјана Гарванлиева** (,  - , Германија, ) — македонска режисерка, сценаристка и драматург со долгогодишно искуство на европската документаристичка сцена. За нејзините документарни филмови има добиено бројни меѓународни награди, меѓу кои и Германската сојузна награда за филм за нејзиниот прв документарен филм „Девојчето што свири на хармоника“ (2006) и наградата за најдобар документарен филм на 16. Филмски фестивал во Сараево за документарниот филм “Шивачките” (2010).

## Животопис
Билјана Гарванлиева  е родена во 1973 година во Скопје, но по потекло е струмичанка. По студиите по драматургија на Факултетот за драмски уметности во Скопје во 1999 ја добива стипендијата ДААД на германската влада за студии по театрологија и филмологија на Универзитетот „Фраје“ во Берлин.  Од тогаш Билјана Гарванлиева живее и работи како самостојна авторка и режисерка во Берлин. Во 2006 го реализира својот прв документарен филм „Девојчето што свири на хармоника“ за германската државна телевизија „Цдф/3зат“. Филмот е крунисан со бројни награди меѓу кои најзначајна е „Златна Лола“, највисоката национална награда за филм во Германија, која ја доделува германската влада, за најдобар краток германски документарен филм во 2007 година. Во 2009 за истата телевизија го сними „Девојчето што бере тутун“, кој има добиено бројни награди за режија како и повторна номинација за „Златна Лола“. Најзначајна е наградата за медиуми „Јулијане Бартел“ за најдобар германски документарен филм во 2010, кој на ангажиран и неконвенционален начин ја претставува жената во медиумите. За својот документарен филм „Шивачките”, во 2010, Гарванлиева го освои „Срцето на Сараево“ за најдобар документарен филм на 16. Филмски Фестивал во Сараево.. По долго боледување починала на 10 септември 2016 година во Берлин, Германија.

## Филмографија
* „Девојчето што свири на хармоника“ (2006) - краток документарен филм реализиран за германската државна телевизија „ЦДФ/3зат“
* „Девојчето што бере тутун“ (2009) - краток документарен филм реализиран за германската државна телевизија „ЦДФ/3зат“ 
* „Шивачките” (2010) - краток документарен филм
* „После дождот (Сведоштва за климатските промени)” (2013) - краток документарен филм

## Награди и признанија
* „Златна Лола“ - највисоката национална награда за филм во Германија, која ја доделува германската влада, за најдобар краток германски документарен филм во 2007 година за „Девојчето што свири на хармоника“
* Наградата за медиуми „Јулијане Бартел“ за најдобар германски документарен филм во 2010
* „Срцето на Сараево“ за најдобар документарен филм на 16. Филмски Фестивал во Сараево за „Шивачките” во 2010

## Наводи

## Надворешни врски
*Гарванлиева на MFA;

Категорија:Луѓе од Скопје
Категорија:Македонски филмски режисери
Категорија:Македонски сценаристи
Категорија:Македонски драматурзи
Категорија:Македонци од Германија
Категорија:Македонски кинематографи
Бисера Чадловска

мини|десно
**Бисера Чадловска** е диригентка во Македонска опера и балет родена во 1978 година во Скопје.
 
## Образование
Нижото и средно музичко училиште го завршува во СУ „Илија Николовски Луј“ - Скопје. Во 1996 година по завршувањето на средното музичко училиште се запишува на Факултетот за музичка уметност во Скопје на отсекот оркестарско диригирање во класата на професорот Фимчо Муратовски. Дипломира во 2001 година. По дипломирањето се запишува на пост-дипломски студии по симфониско и оперско диригирање на Државната музичка академија во Софија. 
## Професионален ангажман
По завршувањето на студиите почнува да работи како хор-мајстор во Македонската опера и балет. Набрзо почнува да напредува и да асистира во подготовките на сите нови премиери на сцената на МОБ. По неколку години работа како хор-мајстор и асистент диригентка, ја добива својата прва премиера „Таен брак" од Доменико Чимароза, со која се отворило Скопското лето во 2005 година. Како резултат на работата на оваа опера добива стипендија од фондацијата CEE Eastern Musiktheater, со што и се овозможува посета на семинари и настап со оперскиот оркестар од Темишвар, Романија. Потоа се редат голем број на претстави од репертоарот на МОБ. Се докажува како оперска и балетска диригентка и денес го диригира скоро целокупниот репертоар на сцената на МОБ.

Во репертоарор на Бисера Чадловска се наоѓаат дел од најпознатите и најкомплексни дела од оперската и балетска литература, оперите „Травијата", „Риголето", „Севилскиот бербер", „Кармен", „Волшебната флејта", „Лилјакот", „Кавалерија Рустикана", „Паљачи", „Моќта на судбината", „Свртување на штрафот", „Јованче и Марика", „Набуко", „Турандот", „Веселата вдовица", „Војвотката на чардашот", „Рита", кантатата "„армина бурана" и уште голем број други како и балетите  „Жизел", „Есмералда", „Шехерезада", „Дон Кихот", „Лебедово езеро" и „Рајмонда".

## Наводи

Категорија:Македонски диригенти
Снежана Лупевска

**Снежана Лупевска Созен** (родена 1973 година во Скопје, Македонија) — македонска новинарка и продуцентка.

## Животопис
Снежана Лупевска Созен дипломирала на Интердисциплинарни студии по новинарство на Правниот Факултет во Скопје 1996 година и посетувала магистерски студии по
Криминологија при Правниот факултет во 2013 година. Од 1994 работи како новинарка во А1 Телевизија и репортерка за внатрешна политика, криминал и корупција. Од 1997 година е уредничка на вестите во оваа телевизија до 2009 година. Од 2015 година е вработена во ТВ Телма како автор и уредник на емисијата "Код", уредничка на вести и водител на емисијата "Топ тема". Одреден период била и главен и одговорен уредник на ТВ Телма. Таа е актуелна директорка на телевизијата.

## Новинарска и продуцентска дејност
Од 2007 година Снежана Лупевска Созен е продуцентка и авторка на емисијата КОД која беше прикажувана на А1 Телевизија. Во 2009 година преминува во телевизијата Канал 5 и ја основа својата продукција Тринити плус. Освен КОД, која е единствената емисија во Македонија со истражувачки карактер која третира теми од корупција и криминал, Тринити плус од 2009 година па наваму ги бележи проектите „Агенти на промените” - серијал емисии за ПР и менаџмент водачи во светот, „Добра идеја” - промоција на иновативни бизниси во Македонија, „Калдрма” - емисија за децантрализацијата во Македонија,„Запознај ме” - емисија за маргинализирани групи, „Еднакви” - емисии за правата на ЛГТБ заедницата во Македонија. Сите емисии се емитуваат на локалните и националните телевизии во Македонија. Од 2015 година, емисијата "КОД" се емитува на ТВ Телма, секоја недела во 19:15 часот. Лупевска од 2015 година е главен и одговорен уредник на ТВ Телма, каде ја извршува функцијата до 2020 и повторна е од 2021 до 2025 година.

## Киднапирање во селото Танушевци

На 16 февруари 2001 година Снежана Лупевска Созен е киднапирана, а потоа ослободена заедно со телевизиската екипа во селото Танушевци на северната граница со Косово од страна на припадниците на ОВК. Следниот ден во Македонија почнува вооружен конфликт меѓу припадниците на ОВК, кои се откриени од страна на Лупевска и македонската војска и полиција.

## Награди и признанија
* награда од Американската амбасада за извонредни постигнувања и промоција на демократијата Во Македонија (2004) 
* награда од Здружението на Новинарите на Македонија „Јашер Ербара” за истражувачко новинарство (2012)
* пофалници за најдобра емисија КОД од Македонскиот институт (2009, 2010)

Категорија:Македонски новинари
Категорија:Македонски водители
Категорија:Македонски телевизиски водители
Клинефелтеров синдром

**Клинефелтеров синдром** претставува генетско заболување што е причина за бројчен хромозомски аберации, се јавува кај едно од 600 машки деца. 
## Настанување
Клинефелтеровиот синдром настанува со појавување на грешка при разделувањето на половите хромозоми за време на мејозата.
Наместо типичната машка шема XY клетките содржат XXY комбинација што значи дека има вишок на еден X хромозом.
## Симптоми на синдромот
Главни симптоми на синдромот се:
*релативен висок раст;
*појава на гради;
*женски тип на косматост;
*недоволен развиток на половите жлезди;
*појава на стерилитет, што не е препознатлив пред пубертетот.
## Прогноза
Децата со Клинефелтеров синдром малку се разликуваат од другите деца. Иако тие можат да се соочуваат со проблеми во периодот на адолесценцијата, често емоционално однесување, како и тешкотии на училиште. Повеќето од нив се независни од нивните семејства во зрелоста. Можат да водат нормален, здрав живот.
Резултатите од една студија спроведена во Австралија кај возрасни со синдромот покажува дека пациентите кои имале дијагноза и соодветен третман од многу рана возраст имало значајна корист во однос на оние кои биле дијагностицирани во зрелата возраст.
## Галерија

Податотека:XXY syndrome M.svg| Грешка при разделувањето на половите хромозоми (вишок на X хромозом)
Податотека:Bodymorphproj mkg modA001 20070325 pos03.jpg| Лице со Клинефелтеров синдром, дијагностициран на возраст од 19 години
Податотека:Klinefelters Syndrome age diagnosis-it.svg| Проценти на дијагноза за Клинефелтеров синдром, поделени по возрасни групи, при што најголеми проценти има во зрелата возраст

## Надворешни врски

Категорија:Генетика
Категорија:Наследни болести
Категорија:Синдроми
Трихинелоза

**Трихинелозата** претставува сериозно паразитарно заболување, предизвикувач е Trichinella spiralis од групата нематоди. Паразитира во човекот и во многу домашни и диви животни. 
## Манифестација
Клинички се манифестира со:
*зголемена температура;
*треска;
*изразени болки во мускулите;
*оток на лицето;
*типични лабораториски промени. 
## Настанување
Трахинелоза настанува со конзумирање на сирово или недоволно топлински обработено месо од животни (посебно свинско и преработки од свинска маст) во кои спаѓаат инкапсулирани ларви. По конзумирање на контаминирано месо, во тенкото црево ларвите се ослободуваат од капсулата и за кратко време стануваат полово зрели. Следува размножување и раѓање на живи ларви кои преку лимфните садови навлегуваат во крвта правејќи паразитемија и се разнесуваат низ организмот. Најчесто се локализирани во мускулатурата на домаќинот (скелетните мускули) каде повторно инкапсулираат. Подоцна инкапсулираните ларви угинуваат и калцифицираат.
Периодот на инкубација на трихинелозата изнесува 5 до 45 дена. Сериозноста на болеста зависи од количината на конзумираното месо и од концентрацијата на паразитите во истото. Болеста започнува со:
мини|лево|Ларви во рамките на дијафрагмата  на свиња
*гадење;
*повраќање;
*дијареа; 
*едем на лицето и очните капаци;
*можна е појава на срцеви и невролошки компликации, а кај најтешките облици доаѓа и до афекција на срцевиот мускул.

## Дијагноза
мини|десно|Животен циклус на Trichinella spiralis
За поставување на дијагноза особено важни се податоците на недоволно топлински обработено месо од животно, дополнети со лабораториски испитувања. Во крвната слика доминира леукоцитоза со еозинофилија (може да достигне до 80%)како и зголемени вредности на креатин, на трансаминазите. Фекален промерок има смисла да се истражува само во првите 48 часа по конзумирањето на сомнителната храна. Висока дијагностичка вредност има биопсија на мускулното ткиво.
## Терапија
Во терапијата на заболувањето најчесто се користи мебендазол. Други медикаменти кои се препорачуваат се албендазол, тибендазол, нотезин и комбантрин. За превентивни цели неопхподен е засилен ветеринарен надзор за присуство на трихинели во месото и сувомеснатите производи како и избегнување на користење недоволно топлински обработено месо од животни.
## Надворешни врски
 Портал од областа на медицината 

Категорија:Паразити
Тамара Чаусидис

**Тамара Чаусидис** (, ) — новинарка и поранешна претседателка на Самостојниот синдикат на новинари и медиумски работници и активистка за работничките права на новинарите и слобода на медиумите.

## Животопис

### Образование

Чаусидис студирала на Универзитет „Св. Кирил и Методиј“ во Скопје На Факултетот по Филозофија и е дипломиран антрополог.

### Професионално искуство

Кариерата ја започнува во Македонското Национално Радио во 1987 година и таму останува до 2001 годна. Таму работи во одделот за надворешна политика. Известува за преговорите помеѓу НАТО и Српските сили помеѓу интервенцијата на НАТО во 1999. Коренспондент е во хрватското „Obiteljkso radio“ во првите месеци додека трае воениот конфликт во Македонија во 2001 година. Понатаму е уредничка на вестите кои ги покриваат главните политички настани на Националното Радио.

Помеѓу 2001 и 2005 година е кореспондентка на Македонскиот оддел на Радио Слободна Европа, но пишува и за Српскиот, Хрватскиот и Босанскиот оддел.

Од 2005 до 2007 година работи како дел од BIRN  (Balkan Investigative Reporting Network), во делот на тренинг и помагање на младите новинари.

Од 2008 до 2011 е уредничка мрежното место на ALSAT на македонски.

Од 2011 наваму е работи како самовработена на различни проекти, како кореспондентка на хрватскиот портал Forum, BIRN, како претседателка на ССНМ и активистка за работничките права на новинарите и слободата на медиумите.

## Публикации

* “Manual for ethic in journalism” – T.Chausidis and Z. Bojarovski, Skopje 2012  
* “Media, hate speech and marginalized communities” – Z.Trajanovski, T. Chausidis,R. Belicanec Skopje 2013
Радмила Трифуновска

рамка|десно
*'Радмила Трифуновска* (,  - ,  ) е новинарка, поетеса и писателка.

Авторка е на збирките поезија “Зли дождови”, “Црни птици” и на збирките раскази “Жена и војна” и “Враќања”.

Трагично си го одзела животот поради егзистенцијалниот притисок со кој се соочувала, растргната помеѓу улогата на сопруга, мајка и поетеса. 

## Наводи
Lotto Sport Italia

**Lotto Sport Italia** е италијански производител на спортска опрема. Нивните производи за сега се дистрибуираат во повеќе од 60 земји.

## Историја
Компанијата Lotto е основана во 1973 година од страна на семејството Кабрелото (кои биле сопственици на фудбалскиот тим Тревизо) во Монтебелуна, северна Италија, светски центар на производство на обувки. Во јуни 1973 година, Lotto го имал своето деби како спортски производит на обувки. Тениските патики всушност го означуваат почетокот на производство, проследено со модели за кошарка, одбојка, атлетика и фудбал.

Производството на спортска облека бил следниот потфат на компанијата. Во првите 10 години, Lotto биле фокусирани на италијанскиот пазар. Во текот на првата деценија, корпоративната стратегија била концентрирана на правење тениски обувки и облека, и спонзорирани на големи имиња од професионалниот тенис (Мартина Навратилова, Борис Бекер, Томас Мунстер, Андреа Гауденци).

[thumb|left|220px|Продавница на Лото во [Хонгконг]]
Во 80-тите Lotto се пресели за да ја прошири својата бизнис база, натпреварувајќи се со тогашната мала група на производители на фудбалски копачки и облека. Откако ги создале својте први фудбалски модели на дресови и копачки, потпишале големи договори за соработка со меѓународни реномирани играчи и тимови. Познати тенисери од тој период кој ја носеле оваа марка биле Џон Њуком, Андрес Гомес и Хосе Луис Клерк.

Првите спонзорски договори во фудбал биле потпишани со играчи (Дино Ѕоф и Руд Гулит) и екипи, како што се Милан (1993-1998), на Холандската репрезентација, Наполи, Јувентус, Кјево и Реал Сарагоса. Ова вклучување заедно со јавните слики на спортистите помогнале да се направи компанијата водач во тенисот и фудбалот. Во текот на истиот период, Lotto го проширил пазар за извоз, и неговиот меѓународен бизнис пораснал брзо. Десет години подоцна брендот бил дистрибуиран во повеќе од 60 земји низ целиот свет .

Во јуни 1999 година, компанијата била преземен од страна на група на локалните деловни луѓе, кои веќе беа многу активни во спортската област. Компанијата била преименувана во *Lotto Sport Italia*.

Денес Lotto ги дистрибуира своите производи во повеќе од 70 земји преку независни спортски продавници, специјализирани во синџирот на продавници и големите продавници со спортски оддели.

## Надворешни врски
*Lotto Sport Italia

Категорија:Производители на облека од Италија
Категорија:Производители на спортска опрема од Италија
Категорија:Производители на часовници од Италија
Категорија:Производители на обувки во Италија
Категорија:Италијански марки
Ќерката на математичарот/33,33

**Ќерката на математичарот/33,33** — роман на македонскиот писател Венко Андоновски, објавен во 2013 година од страна на издавачката куќа „Табернакул“. 

## Содржина
Романот „Ќерката на математичарот/33,33“ се состои од две книги, ставени една во друга, т.е. од едната книга (Ќерката на математичарот) се одвојува помалата книга (33,33). Во *Ќерката на математичарот* се сретнуваат бројни жанрови: детективски трилер, сатанистички хорор, љубовна новела, мистична приказна, транзициски роман итн. Притоа, во приказната се сретнуваат повеќето главни ликови од претходните дела на Андоновски. Во тој поглед, авторот користи бројни алатки, својствени за постмодерната литературна постапка, како: мешање на жанровите, нарушување на илузијата на раскажувањето, техники на објаснување на своите раскажувачки измислици, замаглени авторства, говор по смртта, сцени надвор од реалното итн. Помалата книга *33,33* претставува новела или прозна поема посветена на Тоше Проески, иако тој не се споменува отворено, туку тој е претставен преку името Тео. Притоа, Андоновски се послужува со книжевната форма хагиографија и користи архаизиран библиско-теософски параболичен говор.

## Наводи

Категорија:Македонски романи
Категорија:Дела на Венко Андоновски
Категорија:Македонски дела од 2013 година
Категорија:Книги од 2013 година
Категорија:Појавено во 2013 година во Македонија
Категорија:Изданија на Табернакул
Трена Јорданоска

**Трена Јорданоска** (Скопје, 1984) е музиколог и доцент на Факултетот за музичка уметност при Универзитетот „Св. Кирил и Методиј“ во Скопје и Факултетот за уметности при Универзитетот во Ниш, Србија, каде предава естетика и социологија на музиката, сонологија со мултимедија и вокална литература.

Дипломирала на Факултетот за музичка уметност во Скопје на одделите за музикологија и сонологија со мултимедија. Како најдобар дипломиран студент на одделите за композиција, диригирање и музикологија е првиот добитник на наградата од Фондацијата „Томислав Зографски“ во 2006 година. Во 2008 година магистрира на ФМУ со трудовите „Проблеми на методологија на изработка на музички критики во македонската музичка култура во 21 век“ и „Местото и улогата на Ладислав Палфи во појавата на македонскиот професионален пијанизам,“ а во 2011 година на ФМУ ја одбранува докторската дисертација „Дигиталните медиуми и стратификацијата на музичката култура на тинејџерската популација во главниот град на Република Македонија – Скопје во 2009 година.“

Посебно активна е во дејноста на Институтот за истражување и  архивирање музика – ИРАМ и Архивот Бужаровски, каде учествува во аудио и видео проекти, архивирање на културното наследство (дигитализација на Колекцијата Пенушлиски во 2008 година), одржување на Мрежното место http://mmc.edu.mk, организација на настаните на ИРАМ и подготовка на радио емисии и документарни видео програми.

Учесник е на конференции и работилници во Македонија, Србија, Хрватска, Словенија, Грција, Албанија и Велика Британија. Член е на националниот комитет на Македонија во РИЛМ. Се јавува како автор и соавтор на повеќе научни трудови објавени во стручни списанија и зборници од конференции. Технички ги уредува и ги изработува графиконите, табелите и индексирањето во книгите Истражувачки методологии аплицирани во музикологијата (Istraživačke metodologije aplicirane u muzikologiji, „Nota”, Knjaževac, 2012) и Историја на естетиката на музиката (Istorija estetike muzike, Fakultet umetnosti u Nišu, 2013) од [Димитрије Бужаровски|Димитрије Бужаровски]. Со Арниса Реџепи (Arnisa Rexhepi) ја издаваат книгата *Детски музички игри од Косово* (*Lojërat muzikore të fëmijëve në Kosovë*, Instituti Albanologjik i Prishtinës, 2013).
Старо Село (Жабени)

**Старо Село** — археолошко наоѓалиште во битолското село Жабени. Претставува населба од неолитско време. Се наоѓа на околу 1&nbsp;км северно од селото, веднаш покрај патот Битола-Лерин, од неговата источна страна, каде во рамнината се издига тумба со неправилна кружна основа од 200 × 220&nbsp;метри. Со земјоделските работи горните слоеви се испревртени така што на површината се среќава множество фрагменти од керамички садови и куќен лепеж.

## Поврзано
*Старо Жабени — средновековна населба;
*Жабени;
*Список на археолошки наоѓалишта во Битолско;

## Наводи

Категорија:Жабени
Ана Јовковска

**Ана Јовковска** (, ) е новинарка, водителка, продуцентка, активистка, хуманистка и творец на тв прoeктот “Пулс”.

## Животопис

### Новинарство

Нејзините почетоци како тв лице се од 1994 година и низ дваесет (20) години континуирана работа пред камерите во различни телевизиски проекти, направила преку 1000 интервјуа со личности од различни професии од јавниот живот. Во нејзината авторска тв емисија “Пулс”, која се емитува од 2007 година, го промислува и анализира духот на времето и ги артикулира критичките ставови и мислечките луѓе во општеството. Со “Пулс” Јовковска ги внесе важните културолошки, филозофски и политички теми во најгледаните (prime-time) термини на телевизија. Низ поинаква тв естетика и специфичен режисерски потпис, го крши класичниот новинарски израз и нуди подлабока тв поетика. Неколкупати е наградувана за најдобар тв проект во Македонија.

Авторка е на повеќе текстови од областа на медиумите, културните идентитети, креативните индустрии, родовите студии, филмот и друго, а како магистрант по комуникации, учествувала и во неколку научни истражувања од областа на комуникологијата и културните студии.

### Активизам

Во полето на активизмот е иницијаторка и учесничка во различни граѓански иницијативи, социјални движења и протести за човекови права, екологија, анти-национализам, социјална правда, права на маргинализирани групи, права на животните и др. Организирала и поддржала голем број хуманитарни настани. 
Учествувала на различни фестивали и многупати била панелистка и модераторка на трибини и јавни собири.

Во 2013 година со група од 15 ентузијасти/ки го отвораат првиот Автономен културен социјален центар во Скопје - АКСЦ, како слободна зона за независна уметност и активизам, каде волонтерски промислува и организира различни настани од областа на уметноста и општествениот живот и се обидува да спроведе алтернативни начини и модели на дејствување за покреативно и похумано општество.

### ТВ проекти

* 2007 - 2013 - “Пулс” - ТВ Алфа
* 2005 до 2007 - Уредничка на  утринска програма “Журнал” - ТВ Сител.  
* 2003 - 2005 - “Без алиби - ТВ Сител
* 2001-2003 - “Фикс-идеја” - ТВ Сител
* 2000- 2001 - “Итар Пејо” - Македонска радио-телевизија  
* 1994 - 1999 - “Пулси-квиз/Пулсирање ” - Македонската радио-телевизија
Старо Жабени

**Старо Жабени** познато и како **Селиште** или **Гробиште** — археолошко наоѓалиште во битолското село Жабени. Претставува населба од средниот век. Се наоѓа на околу 800&nbsp;м североисточно од селото, каде сè уште има остатоци од голема македонска населба со околу 300 домаќинства која опстојувала до средината на 19 век. Населбата се наоѓала на самиот пат кој водел од Битола до Солун, но за време на грчкото востание селото било испустено од нападите на качачките банди кои јуришале кон Тесалија. Во населбата видливи се остатоци од црквата „Св. Архангел Михаил“ и возобновената црква „Св. Атанасиј“. Интересно е за оваа населба тоа што жителите на соседното село Породин негуваат легенда дека тука е роден Крале Марко, кој подоцна се преселил во Прилеп.

## Поврзано
*Старо Село — неолитска населба;
*Жабени;
*Список на археолошки наоѓалишта во Битолско;

## Наводи

Категорија:Жабени
Национална библиотека

[мини|десно|280п|[Национална и универзитетска библиотека „Св. Климент Охридски“|НУБ „Св. Климент Охридски“ во Скопје]]
[мини|десно|[Национална библиотека на Ирска|Националната библиотека на Ирска во Даблин]]
**Национална библиотека** (или **народна библиотека**) — библиотека основана како државна установа со цел да служи како главна ризница на информации за таа земја по пат на задолжителен примерок. За разлика од јавните библиотеки, ретко која национална библиотека дозволува зајмување на книги. ВО неа се чуват ретки и вредни дела и списи. Во земјите од поранешна СФРЈ, националната има улога и на универзитетска библиотека.

Овие библиотеки се обично доста поголеми од останатите во земјата. Вакви библиотеки постојат и во земји кои не се самостојни, но имаат иста потреба за зачувуваање на нивната култура. Таков пример некогашните југословенски републики или составните земји на Велика Британија.

Националните библиотеки остваруваат соработка со нивните пандани од други земји преку здружени организации како Меѓународниот сојуз на библиотечните здруженија и установи (IFLA), каде се заеднички задачи, проекти, разгледуваат општи стандарди и споделуваат искуства. Националните библиотеки во Европа учествуваат во Европската библиотека, која принадлежи на Соборот на европските национални библиотеки (CENL).

## Историја
Првите национални библиотеки водат потекло од кралските библиотеки и книжните фондови на слични центри на моќ. Еден од првите со намера да создаде државна библиотека е велшкиот математичар Џон Ди. Во 1556 г. Ди на англиската кралица Марија I ѝ изложил план за основање на ваква библиотека и заштита на стари книги, ракописи и евиденција, но замислата не се остварила.

### Македонија
[мини|десно|250п|Стариот [Филозофски факултет - Скопје во 1920-тите, чија библиотека е земена како основа за формирање на НУБ „Климент Охридски“]]
Националната и универзитетска библиотека „Св. Климент Охридски“ во Скопје е основана 23 ноември 1944 г. со одлука на АСНОМ како „Народна библиотека“, наследувајќи го фондот на библиотеката на Филозофски факултет во Скопје, основана во 1920 како прва универзитетска библиотека во Македонија

## Поврзано
*Список на национални библиотеки
*Задолжителен примерок

## Наводи

## Надворешни врски

* НУБ „Св. Климент Охридски“ 
* Меѓународен сојуз на библиотечните здруженија и установи (IFLA)  
* Собор на европските национални библиотеки (CENL) 


Категорија:Библиотеки
Категорија:Државни установи
Бад Доберан-Ланд

мини|Поглед кон црквата во Бад Доберан

**Бад Доберан-Ланд** () — општинска заедница во округот Росток, во сојузната покраина Мекленбург-Западна Померанија, Германија. Седиштето на општинската заедница е во Бад Доберан, иако самиот не е дел од општинската заедница.

Општинската заедница Бад Доберан-Ланд се состои од следниве општини:

# Адмансхаген-Баргесхаген
# Бартенсхаген-Паркентин
# Бергеренде-Ретвиш
# Хоенфелде
# Нинхаген
# Ределих
# Речов
# Штефенсхаген
# Витенбек

Категорија:Општински заедници во Мекленбург-Западна Померанија
Хоенфелде (Мекленбург)

**Хоенфелде** () — општина во округот Росток, во Мекленбург-Западна Померанија, Германија.

## Наводи

Категорија:Росток (округ)
Хоенфелде

**Хоенфелде** може да се однесува на следниве места во Германија:

* во Шлезвиг-Холштајн:
**Хоенфелде (Штајнбург) — општина во округот Штајнбург
**Хоенфелде (Плен) — општина во округот Плен
**Хоенфелде (Штормарн) — општина во округот Штормарн
* Хоенфелде (Мекленбург) — општина во округот Росток, Мекленбург-Западна Померанија
* Хоенфелде (Хамбург) — четврт во Хамбург
Витенбек

**Витенбек** () — општина во округот Росток, во Мекленбург-Западна Померанија, Германија.


Податотека:Golf course Golfplatz Wittenbeck Mecklenburg Ostsee Baltic Sea Germany.jpg|Воздушен поглед на теренот за голф близу Балтичкото Море
Податотека:Wittenbeck Kuehlung Weide 2010-05-17 002.jpg|Пасиште во Витенбек


## Наводи

## Надворешни врски

* Официјална страница 

Категорија:Росток (округ)
Нинхаген (Мекленбург)

**Нинхаген** () — општина во округот Росток, во Мекленбург-Западна Померанија, Германија.

## Географија

Општината се наоѓа на балтичкиот брег помеѓу најстарата приморска бања во Германија, Хајлигендам и Варнеминде.

Големи делови на општината претставуваат шуми. Западно од селото се наоѓа Нинхагенската шума (*Nienhäger Holz*), веднаш стрмните карпи покрај брегот, високи 12 метри. Мешаната шума се простира на околу 180 хектари и е наречена „шума на духови“ од месното население.

Патеката со сликовити погледи води веднаш покрај брегот до Бергеренде. Под карпите се наоѓаат песочни плажи, погодни за капење.


Податотека:Gespensterwald 2.JPG|Стрмните карпи со шумата зад нив
Податотека:Nienhagen_Baltic_Sea.jpg|Брегот во Нинхаген


## Наводи

## Надворешни врски

Категорија:Росток (округ)
Нинхаген

**Нинхаген** може да се однесува на следниве места во Германија:

* Нинхаген (Мекленбург), општина во округот Росток, Мекленбург-Западна Померанија
* Нинхаген (Долна Саксонија), општина во округот Целе, Долна Саксонија
* Нинхаген (Саксонија-Анхалт), село и поранешна општина во округот Харц, Саксонија-Анхалт
Ределих

**Ределих** () — општина во округот Росток, во Мекленбург-Западна Померанија, Германија.

Во текот на 33. самиот на Г8 во 2007, одржан во Хајлигендам, еден од протестните кампови бил сместен во југозападниот дел на општината, во кој се наоѓале околу 5.000 протестанти.

## Наводи

Категорија:Росток (округ)
Париз-Ница 2014

**Париз-Ница 2014** — 72. издание на велосипедската етапна трка Париз-Ница, често наречена *Трка на Сонцето*. Започнала на 9 март во Мант ла Жоли и ќе заврши на 16 март во Ница, одржувајќи вкупно осум етапи. Таа е втора трка во сезоната на Светската турнеја и прва трка на европско копно.

Победникот на трката од 2013 година, Австралиецот Ричи Порт од , кој требало да ја брани неговата титула, не настапил, бидејќи го заменувал Крис Фрум на истовремената трка Тирено-Адријатико.

Трката била освоена од Колумбиецот Карлос Бетанкур од , кој го презел водството по освојувањето на кралската етапа, шестата етапа, откако исто така победил на петтата етапа, со што станал првиот колумбиски велосипедист, кој победил на трката. Бетанкур го освоил генералниот пласман со предност од 14 секунди пред второпласираниот Руј Кошта (). Возачот на  Артур Вишо го заокружил подиумот, шест секунди зад Кошта и 20 секунди зад Бетанкур, откако победил на последната етапа.

Во другите пласмани на трката, возачот на  Џон Дегенколб бил освојувач на зелената маичка за бодовниот пласман, освојувајќи најмногу бодови во текот на етапите на средните спринтови и етапните завршници, а Пим Лигтхарт бил победник на планинскиот пласман за екипата . Крајниот победник Карлос Бетанкур исто така ја освоил и белата маичка во пласманот за млад возач, бидејќи бил најдобро пласиран возач роден во 1989 или подоцна. Екипниот пласман бил освоен од екипата .

## Распоред

## Екипи

Бидејќи Париз-Ница е настан од Светската турнеја на UCI, сите 18 UCI World Tour биле поканети автоматски и се обврзани да испратат екипа. На три други екипи им биле доделени специјални покани и со тоа била создадена групата од 21 екипа.

Екипите кои настапиле на трката биле:

## Етапи
### Етапа 1

;9 март 2014&nbsp;— Мант ла Жоли до Мант ла Жоли, 162,5 км

### Етапа 2

;10 март 2014&nbsp;— Рамбује до Сен Жорж сир Болш, 205 км

### Етапа 3

;11 март 2014&nbsp;— Туси до Невер Мањи-Кур, 180 км

### Етапа 4

;12 март 2014&nbsp;— Невер до Белвил, 201,5 км

### Етапа 5

;13 март 2014&nbsp;— Креш сир Сон до Рив де Же, 153 км

### Етапа 6

;14 март 2014&nbsp;— Сен Сатирнен лес Авињон до Фајенс, 221,5 км

### Етапа 7

;15 март 2014&nbsp;— Мужен до Биот, 195,5 км

### Етапа 8

;16 март 2014&nbsp;— Ница до Ница, 228 км

## Поредок

## Наводи

## Надворешни врски
* 

Категорија:Париз-Ница
Категорија:Франција во 2014 година
Категорија:Светска турнеја на UCI 2014
Сртот (Злокуќани)

**Сртот** — археолошко наоѓалиште во битолското село Злокуќани. Претставува населба од железно време. Се наоѓа на околу 1&nbsp;км северно од селото, на долг гребен, издолжен во правец североисток-југозапад, кој е дел од највисокиот врв на планинскиот масив Неолица. Видливи се остатоци од трасата на одбранбениот ѕид на населбата. По површината наместа се среќаваат фрагменти од керамички садови.

## Поврзано
*Злокуќани;
*Список на археолошки наоѓалишта во Битолско;

## Наводи

Категорија:Злокуќани (Битолско)
Студена Чешма (Кажани)

**Студена Чешма** или **Јашарова Кула** — археолошко наоѓалиште во битолското село Кажани. Претставува населба од римско време. Се наоѓа на околу 2&nbsp;км западно од селото, на височинка карактеристична по белата земја, каде при обработувањето на нивите се откриени остатоци од населба како фрагменти од керамички садови, питоси и градежен материјал.

## Поврзано
*Кажани;
*Список на археолошки наоѓалишта во Битолско;

## Галерија

Податотека:Jasharova kula s.Kazani.JPG|Карактеристичната бела замја
Податотека:Visoramnina - Studena Chesma - Jasharova kula.JPG|Околината на наоѓалиштето
Податотека:Студена Чешма.JPG|Чешма по која е наречено местото


## Наводи

Категорија:Кажани
Тумба (Канино)

**Тумба** — археолошко наоѓалиште во битолското село Канино. Претставува населба од бронзено време. Се наоѓа на околу 2,5&nbsp;км источно од селото и на околу 500&nbsp;м од патот Битола-Породин-Драгош во нивите северно од Породин. Претставува височинка издолжена во основата, со димензии од 200 × 160&nbsp;м и височина од 0,50 во западниот до 3,00&nbsp;м во источниот дел. Со обработувањето на земјата горните слоеви се оштетени. Во 1972 година Заводот и музеј од Битола извршил заштитно ископување. Во културниот слој дебел 3&nbsp;м се утврдени неколку фази на живеење од средното бронзено време, проследени со многубројни керамички садови и други археолошки предмети. Наодите се чуваат во Заводот и музеј во Битола.

## Поврзано
*Мечкарец — наоѓалиште од непознат тип и период;
*Кули — наоѓалиште од непознат тип и период;
*Канино;
*Список на археолошки наоѓалишта во Битолско;

## Наводи

Категорија:Канино
Мечкарец (Канино)

**Мечкарец** — археолошко наоѓалиште во битолското село Канино. Ноаѓалиштето поради неистраженоста е од непознат тип и период. Се наоѓа на место каде што има ниви на кои мештаните наоѓале керамика сврзана со вар, за која немаат сознанија во врска со периодот.

## Поврзано
*Тумба — населба од бронзено време;
*Кули — наоѓалиште од непознат тип и период;
*Канино;
*Список на археолошки наоѓалишта во Битолско;

## Наводи

Категорија:Канино
Кули (Канино)

**Кули** — археолошко наоѓалиште во битолското село Канино. Ноаѓалиштето поради неистраженоста е од непознат тип и период . Се наоѓа јужно од селото, каде мештаните наидувале на градби - ѕидови и остатоци од стари градби.

## Поврзано
*Тумба — населба од бронзено време;
*Мечкарец — наоѓалиште од непознат тип и период;
*Канино;
*Список на археолошки наоѓалишта во Битолско;

## Наводи

Категорија:Канино
Мант ла Жоли

**Мант ла Жоли** (, често едноставно нарекуван **Мант**) — општина во департманот Ивлин во регионот Ил де Франс во северниот дел на Франција. Се наоѓа во западните предградија на Париз, на околу 48,4 километри од центарот на градот. Мант ла Жоли претставува потпрефектура.

## Население

Ле Вал-Фуре, најголемиот станбен проект во општината, претставува едно големо гето и е главно населен со доселеници од Магреб — мнозинството од нив Мароканци и потсахарски доселеници, главно од Сенегал. Тој е најнова станбена област во Мант ла Жоли, изграден во шеесеттите и седумдесеттите, во кој денес живеат околу 28.000 жители од вкупно 45.000 во целата општина.

## Меѓународни односи

Мант ла Жоли е збратимен со:

*  Маја, Португалија
*  Хилингдон, Велика Британија
*  Шлезвиг, Германија

## Познати личности

* Никола Берние (1664-1734) — композитор
* Силвер Кафо (1903-1993) — композитор
* Санди Казар (1979) — велосипедист
* Карл III (1361-1425) — крал на Навара
* Мишел Леклер (1946) — автомобилист
* Жан Пол Менди (1973) — боксер
* Филип II (1165-1223) — крал на Франција
* Муса Сов (1986) — сенегалски фудбалер

## Галерија


Податотека:Mantes-la-Jolie - Palais de Justice01.jpg|Судската палата
Податотека:Mantes-la-Jolie - Église Sainte-Anne de Gassicourt10.jpg|Црква во Мант ла Жоли
Податотека:Camille Corot - Le pont de Mantes.jpg|Жан Батист Камил Коро, *Мостови кај Мант* (околу 1870)


## Наводи
* INSEE

## Надворешни врски

* Официјална страница 

Категорија:Општини во Ивлин
Категорија:Потпрефектури во Франција
Торквато Тасо

**Торквато Тасо** (11 март 1544 - 25 април 1595) — италијански поет.

## Животопис
Тасо имал несреќна судбина: тој бил вљубен во Елеонора д'Есте, сестрата на војводата од Ферара, Алфонсо II, а подоцна полудел и бил затворен во болницата „Санта Ана“ во Ферара. Во расправата „Силата на човечката фантазија“, Муратори тврди дека за време на нападите на лудилото Тасо си вообразувал дека го посетува неговиот домашен дух, така што разговарал со него.

## Творештво
Тасо е најпознат по својот еп „Ослободениот Ерусалим“ и пасторалата „Аминта“ (1580).

## Значење и влијание
Италијанскиот поет Џакомо Леопарди напишал краток есеј со наслов „Дијалог меѓу Торквато Тасо и неговиот домашен дух“ (*Dialogo di Torquato Tasso e del suo Genio familliare*). Според Леопарди, поради постојаните несреќи што го следеле во текот на животот, иако бил изворен и инвентивен, Тасо заостанал зад трите големи италијански поети. Споредувајќи го со Данте, Леопарди опишува како плачел на гробот на Тасо, а не почувствувал никаква нежност над гробот на Данте. Притоа, тој вели дека во Тасо гледам ечовек кого го совладала бедата, кој е соборен, кој им подлегнал на раните, кој се предал и постојано прекумерно трпи и страда. Иако неговите страдања биле имагинарни, неговата несреќа е вистинска и, иако немал лоша судбина како Данте, тој бил далеку понесреќен.

Тасо бил пример за романтичарите, а неговата поезија ги инспирирала Гете и Бајрон

## Наводи

Категорија:Родени во 1544 година
Категорија:Починати во 1595 година
Вистински детектив

**Вистински детектив** () — американска криминална серија на HBO создадена од Ник Пицолато, која се прикажува како антологија — секоја сезона претставува поинаква приказна со различни глумци.

Дејствието во првата сезона се одвива во Луизијана, САД каде што главни глумци се Метју Меконахи и Вуди Харелсон. Режисер на сезоната е Кери Фукунага. Заплетот на сезоната се врти околу обидите на двајца детективи да пронајдaт сериски убиец во период од 17 години. Оваа серија ја имала својата премиера на 12 јануари 2014 година. Првата сезона се состои од 8 серии.

### Главни глумци
*Метју Меконахи како дет. Растин „Раст“ Кол (*Det. Rustin „Rust“ Cohle*)
*Вуди Харелсон како дет. Мартин „Марти“ Харт (*Det. Martin „Marty“ Hart*)
*Мишел Монаган како Меги Харт (*Maggie Hart*)
*Мајкл Потс како дет. Мејнард Гилбоу (*Det. Maynard Gilbough*)
*Тори Китлс како дет. Томас Папанија (*Det. Thomas Papania*)

## Наводи

Категорија:Американски телевизиски серии
Фреди Ринкон

**Фреди Еузебио Ринкон Валенсија** ( – ) — поранешен колумбиски фудбалер, играч од средниот ред.

Категорија:Колумбиски фудбалери
Категорија:Фудбалери на ФК Наполи
Категорија:Фудбалери на ФК Реал Мадрид
Категорија:Фудбалери на ФК Палмеирас
Категорија:Фудбалери на Коринтијанс
Категорија:Фудбалери на ФК Сантош
Категорија:Фудбалери на Крузеиро
Категорија:Фудбалери на Светско првенство 1998
Фудбалски куп на Азербејџан

**Фудбалскиот куп на Азербејџан** () е турнир со елиминација структура, управуван од Азербејџанската фудбалска федерација. Турнирот започна во 1936 година како *Куп на Азербејџан*, кога земјата е во рамките на СССР и служи како квалификациски турнир за Купот на СССР. Спроведува годишно под покровителство на Азербејџанскиот фудбалски федерација и е втората по важност фудбалско натпреварување на Азербејџан по *Суперкупот на Азербејџан*, а финалето е секоја година кон крајот на мај, со неколку исклучоци.

## Презентација на тимовите

## Надворешни врски
* Фудбалска асоцијација на Азербејџан  

Категорија:Фудбалот во Азербејџан
Категорија:Фудбалски натпреварувања во Азербејџан
Категорија:Национални купови по фудбал
Општинска фудбалска лига - Радовиш

**Општинска фудбалска лига - Радовиш** — општинска фудбалска лига во која се одвиваат фудбалски натпревари, од четврти ранг по квалитет, во Општина Радовиш. Лигата е раководена од Општинскиот фудбалски сојуз Радовиш.

## Историја

После 15 години неодржување на натпревари во општинската лига, во 2013  со голема поддршка од Општина Радовиш и градоначалникот Сашко Николов, а во организација на „Општинскиот фудбалски сојуз“, повторно се возобнови „Општинската фудбалска лига - Радовиш“.

## Екипи

Во Општинската фудбалска лига - Радовиш во натпреварувачката сезона 2013/14 – биле пријавени 6 екипи, официјално регистрирани и пријавени во ФФМ како фудбалски клубови.

Екипи кој се натпреваруваа во сезоната 2013/14:

* ФК Плачковица - Радовиш 
* ФК Извор Сениори - Калуѓерица
* ФК Бунарџик - Бучим
* ФК Готен - Подареш
* ФК Бобовец - Ињево
* ФК Изведен - Ораовица

## Организациска структура

* Претседател: Васко Стевчев
* Потпретседател: Коцев Донче
* Комесар на натпреварувањето: Коцев Донче
* Членови на Управен Одбор: Васко Ставчев, Коцев Донче (ФК Изведен - с.Ораовица), Коцев Ванчо (ФК Јака - Радовиш), Стоилов Златко (ФК Плачковица - Радовиш), Китанов Блажо (ФК Извор Сениори - с.Калугерица), Шезаи Јашар (ФК Бунарџик - с.Бучим), Игор Чапов (претставник на општина Радовиш), Гонев Живко (ФК Бобовец - с.Ињево), Тушевски Васко (ФК Готен - с.Подареш).
* Судиска комисија: Ефремов Живко (претседател)
* Секретар: Ненад Шукриев

4
Бицов Ланд

мини|Поглед кон замок во Бицов

**Бицов Ланд** () — општинска заедница во округот Росток, во Мекленбург-Западна Померанија, Германија. Седиштето на општинската заедница е во Бицов.

Општинската заедница Бицов Ланд се состои од следниве општини:

# Баумгартен
# Бернит
# Бицов
# Дрец
# Јиргенсхаген
# Клајн Белиц
# Пенцин
# Рин
# Штајнхаген
# Тарнов
# Варнов
# Цепелин

Категорија:Општински заедници во Мекленбург-Западна Померанија